title: Οι εξελίξεις στην Ελληνική οικονομία μετά την ένταξη της χώρας στην Ευρωζώνη: Δημόσια ελλείμματα, δημόσιο χρέος, πληθωρισμός και ανεργία
title: The developments in the Greek economy after the country's accession to the Eurozone: Public deficits, public debt, inflation and unemployment
titleType: AlternativeTitle
Creators: name: Κανακάκη, Ελένη
Publisher: name: Πανεπιστήμιο Δυτικής Αττικής
Year: 2023
Subjects: ΟΝΕ
Ευρωζώνη
Ευρωπαϊκή Ένωση
Νομισματική περιοχή
Ευρώ
Ελληνική οικονομία
Economic and Monetary Union
European Union
Eurozone
Monetary area
Euro
Greek economy

description: Ένα σημαντικό οικονομικό και πολιτικό γεγονός, που μπορεί να χαρακτηριστεί και ως ορόσημο για την Ελλάδα, ήταν η ένταξή της στην Ευρωζώνη. Η ενέργεια αυτή επέφερε πολλές αλλαγές, τόσο στην οικονομική όσο και στη νομισματική πολιτική της Ελλάδας. Μέσω της παρούσης διπλωματικής εργασίας μελετώνται οι εξελίξεις που έλαβαν χώρα στην Ελληνική οικονομία μετά την ένταξη της χώρας στην Ευρωζώνη. Η εργασία αυτή αποτελείται από δύο βασικά σκέλη. Το πρώτο σκέλος εξετάζει το θεωρητικό υπόβαθρο του θέματος αυτής της εργασίας και το δεύτερο σκέλος παρουσιάζει το ερευνητικό μέρος της εργασίας αυτής. Πιο αναλυτικά, στο πρώτο σκέλος της εργασίας, γίνεται μία εισαγωγή στην Οικονομική και Νομισματική Ένωση (ΟΝΕ). Επίσης, περιγράφονται τα στάδια υλοποίησης της ΟΝΕ, καθώς και τα κριτήρια σύγκλισης σύμφωνα με τη συνθήκη του Μάαστριχτ. Επιπροσθέτως, γίνεται μία αναφορά στη διαδικασία ένταξης των κρατών-μελών στην Ευρωζώνη. Επίσης, η ένταξη στην ΟΝΕ δημιουργεί τόσο πλεονεκτήματα όσο και μειονεκτήματα. Στην έρευνα αυτή, αναλύονται τα πλεονεκτήματα και τα μειονεκτήματα που δημιουργεί η ΟΝΕ στα κράτη-μέλη της και εξηγούνται οι λόγοι σύμφωνα με τους οποίους, η ΟΝΕ δεν αποτελεί «βέλτιστη νομισματική περιοχή» για όλα τα κράτη-μέλη της. Στη συνέχεια του θεωρητικού μέρους, εξετάζεται η πορεία της Ελληνικής οικονομίας από την περίοδο της εντάξεως της χώρας στην Ευρωζώνη και έπειτα. Πιο αναλυτικά, γίνεται μία ιστορική ανασκόπηση της Ελληνικής οικονομίας επισημαίνοντας τα πιο σημαντικά γεγονότα που διαδραματίστηκαν σε αυτή και τα οποία επηρέασαν την εξέλιξη της και τη πορεία της κατά την τελευταία εικοσαετία. Ακόμη, το κεντρικό μέρος και θέμα αυτής της εργασίας είναι η μελέτη και η παρουσίαση των εξελίξεων που έλαβαν χώρα στην Ελληνική οικονομία μετά την ένταξη της Ελλάδας στην Ευρωζώνη. Πιο αναλυτικά, εξετάζονται οι εξελίξεις συγκεκριμένων βασικών οικονομικών δεικτών, οι οποίοι υπέστησαν τη μεγαλύτερη μεταβολή από την περίοδο της εντάξεως της χώρας στην Ευρωζώνη και έπειτα. Οι δείκτες αυτοί είναι ο δείκτης του δημόσιου ελλείμματος, ο δείκτης του δημόσιου χρέους, ο δείκτης του ρυθμού πληθωρισμού και ο δείκτης του ποσοστού της ανεργίας. Το δεύτερο σκέλος της εργασίας αυτής αποτελεί το ερευνητικό μέρος. Κατά το ερευνητικό μέρος, τοποθετούνται τα άτομα του δείγματος απέναντι στις εξελίξεις που έλαβαν χώρα στην Ελληνική οικονομία μετά την ένταξη της Ελλάδας στην Ευρωζώνη. Η μεθοδολογία που ακολουθήθηκε είναι εκείνη της ποσοτικής έρευνας κλειστού τύπου και διεκπεραιώθηκε μέσω της δειγματοληπτικής μεθόδου με τη χρήση ερωτηματολογίων κλειστού τύπου. Το σχέδιο δειγματοληψίας που επιλέγει είναι το σχέδιο μη τυχαίας δειγματοληψίας – «δείγμα ευκολίας» και η ανάλυση των δεδομένων πραγματοποιήθηκε μέσω του στατικού πακέτου SPSS. Πιο αναλυτικά, κατά το ερευνητικό μέρος, διερευνήθηκε το κατά πόσο η Ελληνική οικονομία, μετά την ένταξη της χώρας στην Ευρωζώνη, ωφελήθηκε τόσο γενικά όσο και ως προς ορισμένους βασικούς οικονομικούς δείκτες. Οι βασικές ερευνητικές υποθέσεις της ποσοτικής έρευνας κλειστού τύπου αφορούν το εάν η Ελληνική οικονομία, μετά την ένταξη της χώρας στην Ευρωζώνη, ωφελήθηκε ως προς τη μείωση του δημόσιου ελλείμματος, ως προς τη μείωση του δημόσιου χρέους, ως προς τη μείωση του πληθωρισμού και ως προς τη μείωση της ανεργίας. Κατά το τέλος της εργασίας αυτής, εξάγονται συμπεράσματα τόσο από τη μελέτη του θεωρητικού μέρους όσο και από τα αποτελέσματα που προκύπτουν από τη διεξαγωγή της ποσοτικής ανάλυσης του ερευνητικού μέρους. Με βάση τις αναλύσεις καθώς και τα συμπεράσματα, παρατίθενται συγκεκριμένες προτάσεις πολιτικής.